ഒളിമ്ബിക്സിലെ സ്വര്ണ്ണ നേട്ടം ലോക രണ്ടാം നമ്ബര് സ്ഥാനത്തേക്ക് ഉയര്ന്ന് നീരജ് ചോപ്ര ന്യൂഡല്ഹി: ഒളിമ്ബിക്സ് ജാവലിനിലെ സ്വര്ണ്ണ നേട്ടം നീരജിനെ ലോക രണ്ടാം നമ്ബര് സ്ഥാനത്തേക്ക് ഉയര്ത്തി. സ്ഥിരതയാര്ന്ന പ്രകടനമാണ് നീരജിന് നേട്ടമായത്. ഇന്ത്യയിലും പുറത്തും നടന്ന യോഗ്യതാ മത്സരങ്ങളിലെല്ലാം നീരജ് മികച്ച മുന്നേറ്റം നടത്തിയിരുന്നു. ലോകറാങ്കിംഗ് പുനര്നിര്ണ്ണയിച്ചത് ഇന്നലെയാണ്. ആകെ 1315 പോയിന്റുകളാണ് നീരജിന് ലഭിച്ചത്. ലോകചാമ്ബ്യന് ജര്മ്മനിയുടെ ജോഹന്നാസ് വെറ്റര് 1396 പോയിന്റുമായി ഒന്നാം സ്ഥാനത്ത് തുടരുകയാണ്. ഒളിമ്ബിക്സില് ഫൈനല് റൗണ്ടില് മോശം പ്രകടനത്തെ തുടര്ന്ന് ആദ്യ 8 പേരില് എത്താതെ പുറത്തുപോകേണ്ടിവന്ന അവസ്ഥയാണ് വെറ്ററിനുണ്ടായത്. മൂന്നാം സ്ഥാനത്ത് പോളണ്ടിന്റെ മാര്സിന് ക്രുക്കോവ്സ്കിയും, ചെക് റിപ്പബ്ലിക്കിന്റെ ജാക്കബ് വാദ്ലേക് നാലാം സ്ഥാനത്തുമെത്തി. ജര്മ്മനിയുടെ ജൂലിയന് വെബറാണ് റാങ്കിംഗില് അഞ്ചാം സ്ഥാനത്തുള്ളത്. ഒളിമ്ബിക്സില് ഇന്ത്യയ്ക്ക് ചരിത്രത്തിലെ ആദ്യ സ്വര്ണ്ണമെഡലാണ് ജാവലിനിലൂടെ നീരജ് നേടിത്തന്നത്. 87.58 മീറ്ററാണ് നീരജ് എറിഞ്ഞ ദൂരം. ഫൈനല് റൗണ്ടിലെ ആദ്യ ശ്രമത്തില് 87.03 മീറ്റര് എറിഞ്ഞ നീരജ് രണ്ടാം ശ്രമത്തില് .55 മീറ്ററായി ദൂരം വര്ദ്ധിപ്പിച്ചത് തികഞ്ഞ ആത്മവിശ്വാസത്തിലായിരുന്നു. ഇന്ത്യന് അത്ലറ്റിക്സ് താരങ്ങള് അധികം ശ്രദ്ധിക്കാതിരുന്ന ജാവലിന് ത്രോയില് നീരജിന്റെ പ്രകടനം വലിയ ആത്മവിശ്വാസമാണ് നല്കിയിരിക്കുന്നത്.